SET สัปดาห์นี้ฟื้นตัว แรงขายเริ่มจำกัด แนะสอย 8 หุ้นเด่นรับเหมา-ค้าปลีก-ธนาคาร
SET สัปดาห์นี้ฟื้นตัว แรงขายเริ่มจำกัด แนะสอย 8 หุ้นเด่นรับเหมา-ค้าปลีก-ธนาคาร
2 ก.ค. 2561

Weekly outlook : ฟื้นตัว แนวต้าน 1633/1644 จุด แนวรับ 1580/1570 จุด
บล.โนมูระ พัฒนสิน ระบุในบทวิเคราะห์ว่า ภาพรวมการลงทุนสัปดาห์นี้ (2 – 6ก.ค.) คาดตลาดฟื้นตัวให้น้ำหนักที่ประเด็นสงครามการค้าจะเข้าใกล้จุดพีคแล้วหลังผ่านพ้น 6 ก.ค.นี้ ซึ่งเป็นวันที่สหรัฐฯจะเริ่มเก็บภาษีสินค้าที่นำเข้าจากจีนจำนวน 25% ซึ่งล็อตแรกจำนวน 818 รายการ มูลค่า 3.4 หมื่นล้านดอลลาร์ (จากทั้งหมด 1,100 รายการมูลค่า 5 หมื่นล้านดอลล่าร์)
ขณะที่ทางฝั่งจีนเองทำการเรียกเก็บภาษีนำเข้าสินค้าจากสหรัฐฯล็อตแรกจำนวน 545 รายการ 3.4 หมื่นล้านดอลลาร์ (จากทั้งหมด 659 รายการรวม 5 หมื่นล้านดอลลาร์) ซึ่งรวมถึงสินค้าด้านการเกษตร ยานยนต์ และสินค้าทางทะเล เริ่ม 6 ก.ค.เช่นกัน ขณะที่เริ่มเห็นสัญญาณสหรัฐฯผ่อนคลายนโยบายกีดกันการลงทุนอุตสาหกรรมเทคโนโลยีของจีน ซึ่งทำให้หุ้นกลุ่มเทคโนโลยีฟื้นตัวขึ้นคาดช่วยคลายความกัดดันในเรื่ืองของนโยบายการค้าได้
นอกจากนี้เริ่มสัญญาณการ Sell-off ในค่าเงินดอลล่าร์ที่หลุดบริเวณ 95 จุด หนุนตลาดสินทรัพย์เสี่ยงเริ่มรีบาวด์ โดยค่าเงินเอเชียที่แข็งค่าขึ้นในเชิงเปรียบเทียบเป็นจิตวิทยาบวกต่อเอเชียและตลาดหุ้นไทย
โดย SET แกว่งตัวลงมาที่ 1595 จุด Current PER ที่ 15.3 เท่า และPER18F (สัดส่วนราคาต่อกำไรในอนาคต หรือ Forward PER) เพียง 14.2 เท่า ต่ำกว่าค่าเฉลี่ยระยะยาว 15.7เท่า และแรงขายที่แรงขายต่างชาติ 2018YTD -1.83 แสนลบ ทำให้วงจรเงินลงทุนต่างชาติระยะยาวที่ีไหลเข้าเอเชียตั้ง  แต่ปี 2004 ถึงปัจจุบัน (ผ่าน Crisis 2008 มา 1 รอบ) จะเหลือเงินในหุ้นไทยในวงจรนี้ 6.7 หมื่นล้านบาท จาก 6.32 แสนล้านบาทในต้นปี 2013 (รวม Capital gain) คิดเป็นสถานะต่ำกว่าปี 2008 ที่ต่างชาติเคยขายและถือต่ำสุดราว 6.9 หมื่นล้านบาท น่าจะทำให้แรงขายเริ่มจำกัดลง และหนุนตลาดค่อยๆ ฟื้นตัวได้
ส่วนปัจจัยอื่นๆที่น่าติดตาม คือ รายงานอัตราเงินเฟ้อไทย 2 ก.ค. นี้  Consensus คาดที่ระดับ 1.51% เติบโตจาก 1.49% ในเดือนก่อน สะท้อนเศรษฐกิจไทยมีการฟื้นตัวอย่างต่อเนื่อง
กลยุทธ์การลงทุน: กลยุทธ์การลงทุน: คงน้ำหนักหุ้น 75% โดยนักลงทุนเน้นกลุ่มรับเหมา STEC, CK,
PYLON ค้าปลีก CPALL ธนาคาร BBL, KBANK กลุ่มนิคม AMATA, ROJNA กลุ่ม
Global Play IVL, CPF, PTT, PTTEP กลุ่ม ICT ADVANC กลุ่มอิงท่องเที่ียว ERW
คลิกเพื่อดูรายละเอียด…